Манастир Плочник
Манастир Плочник припада Епархији нишкој Српске православне цркве. Налази се у селу Плочник, на територији општине Прокупље. Манастир посвећен Светом Николају Жичком и Охридском.

Историја 
Манастир је подигнут на брду недалеко од места чувене битке на Плочнику у Топлици, у којој је српска војска уочи Косовског боја победила Османлије, на имању Борка Мијајловића, потоњег монаха Прокопија, родом из Плочника. У позним годинама он се замонашио у манастиру Сопоћани, а на свом имању је подигао крст поред саме магистрале Ниш—Приштина. Имање је оставио Епархији рашко-призренској, тако да је градња почела 2002. године, и трајала је до 2007.године. Манастир је био метох манастира Црна Река, али је након одласка братства остао празан. У зиму 2013. манастир оживљава по налогу владике нишког Јована и постаје метох манастира Свети Никола.

Види још 
 Плочник
 Манастири Епархије нишке

Извори

Литература

Спољашње везе 
 Манастир Плочник manastirispc.com
 Све више верника посећује манастир Свети Владика Николај Српски код Плочника toplickevesti.com

Манастири Епархије нишке
Верски објекти у Прокупљу